Mitch: ‘Super-afjak was beste ding vir Leeus’ - LionsWorld Forum
Mitch: ‘Super-afjak was beste ding vir Leeus’
Quote Reply Topic: Mitch: ‘Super-afjak was beste ding vir Leeus’
Posted: 13-Jul-2018 at 6:42am
John Mitchell keer Saterdag terug na die stad waar hy sy naam as ’n afrigter in Suid-Afrika gemaak het, maar die Bulle-afrigter voel nie veel emosie voor sy terugkeer na Ellispark nie.
Voor die Bulle die Leeus Saterdag in Johannesburg in ’n Superrugby-wedstryd pak, dink Mitchell ook nie te veel terug aan die dae toe hy die Leeus se afrigter was nie.
“Dit was agt jaar gelede. Ek dink nie daaraan dat ek daar afgerig het nie, ek is baie onemosioneel daaroor om nou eerlik te wees,” het Mitchell Donderdag in Pretoria by die Bulle se spanaankondiging gesê.
Tog erken Mitchell hy is dankbaar vir die lof wat hy kry vir die Leeus se sukses van die laaste paar jaar. Volgens verskeie waarnemers het dié Nieu-Seelander die grondslag van die Leeus se sukses gelê voordat hy onder ’n wolk van omstredenheid daar weg is.
“Dit was egter nie aan my te danke nie, die beste ding wat met die Leeus gebeur het, was toe hulle uit die Superrugby-reeks geskop is.
“Hulle het hul salarisrekening tot R30 miljoen laat krimp en spelers ingebring wat ywerig was en toewyding gehad het. Jy sien nou die uitwerking van daardie toewyding. Hulle het heeltemal oorbegin,” sê Mitchell.
Een van daardie spelers wat die Leeus met toewyding gedien het, Warren Whiteley, hou Saterdag ’n groot bedreiging vir die Bulle in.
“Warren is hul geestelike en intellektuele leier. Hy praat albei tale baie goed en hy lei met sy voorbeeld. Hy is ’n ander tipe agtsteman. Hy is ’n aanvallende bedreiging agter die skrum. Hy vind maniere om sy vaardighede ten toon te stel.”
Mitchell het intussen verskeie veranderinge aan sy beginspan aangebring vir dié wedstryd.
Die slot RG Snyman sal die span vir die eerste keer aanvoer in die afwesigheid van die losskakel Handré Pollard en die gereelde kaptein, Burger Odendaal. Pollard het ’n rugbesering opgedoen, maar hy behoort gereed te wees vir die eerste toets van die Rugbykampioenskap op 18 Augustus.
“Met Handré en Burger wat beseer is, is RG een van die mees ervare ouens in die span. Die spelers hou van hom en aanvaar hom. Hy speel goed vanjaar en dit is lekker om ’n kaptein te hê wat naby aan die skeidsregter is.”
Manie Libbok vervang vir Pollard op losskakel.
“Ek het vir Manie aan die begin van die jaar gesê hy is amper soos ’n eerstejaarstudent. Hy moet geduldig wag vir sy kanse en hard leer en werk.”
Op skrumskakel begin Ivan van Zyl in Embrose Papier se plek.
“Ek dink Ivan is die beste skrumskakel in die groep, so hy verdien om te begin,” sê Mitchell.
Travis Ismaiel het van ’n besering herstel en begin op vleuel in Divan Rossouw se plek. Voorlangs kry Thembelani Bholi speelkans op flank, met Jannes Kirsten wat slot toe skuif in Ruben van Heerden se plek.
Die binnesenter Johnny Kotze se deelname is ook in die gedrang. As hy nie kan speel nie, kan die Bok-heelagter Warrick Gelant sy lyf binnesenter hou.
Drie plaasvervangers, Johan Grobbelaar, Ruan Nortjé en Boeta Hamman, sal hul Superrugby-buigings maak as hulle opgestuur word.
* Mitchell het ook bevestig dat Pote Human die Blou Bulle in die Curriebeker-reeks gaan afrig, terwyl hy op volgende jaar se Superrugby-reeks fokus.
* Bulle: Warrick Gelant, Travis Ismaiel, Jesse Kriel, Johnny Kotze, Jamba Ulengo, Manie Libbok, Ivan van Zyl, Hanro Liebenberg, Thembelani Bholi, Marco van Staden, RG Snyman (k), Jannes Kirsten, Conraad van Vuuren, Jaco Visagie en Pierre Schoeman. PLAASVERVANGERS: Johan Grobbelaar, Matthys Basson, Mornay Smit, Ruan Nortjé, Nick de Jager, Embrose Papier, Boeta Hamman en Divan Rossouw.
Quote Reply Posted: 13-Jul-2018 at 6:44am
>>>>“Dit was egter nie aan my te danke nie, die beste ding wat met die Leeus gebeur het, was toe hulle uit die Superrugby-reeks geskop is.
--Daar erken Mitchell nou self dat hy niks daarmee te doen gehad het nie
Quote Reply Posted: 13-Jul-2018 at 9:02am
Baie min van die spelers wat onder Mitchell gespeel het, het bygedra tot die Leeus se sukses oor die laaste paar jaar. Die media is bietjie clueless met hul berigte dat alles by hom begin het. Ons is uit Super Rugby gegooi omdat ons die swakste SA span was onder Mitchell. Daarna het amper al ons top spelers gewaai en moes ons basies van voor af begin met 'n groep jong en onbekende spelers. Dalk het Ackerman 'n paar goed by Mitchell geleer, maar dis ook debatteerbaar.
Quote Reply Posted: 13-Jul-2018 at 9:21am
I think JA would have picked up some of the stuff they do in NZ, but he was his own man, and I think where he (JA) excels, is that he his a brilliant man manager, who knows how to get the best out of his players. That is one of the reasons he took a bunch of players, many who were rejects from other teams, and turned them into a championship contending team, with many of those players earning Springbok colours.
Quote Reply Posted: 13-Jul-2018 at 9:45am
Agree with you. JA took Mitchells 80 minute attacking philosophy and combined it with, as you correctly say, good player and team ethics. We seem to have lost this combination over the last year.
Regarding Mitchells performance with the Lions in Super Rugby, I think we lost around close to a dozen of our top players to injury at the time, so any coach would have struggled. His relationship with the senior players in the team under the pressure situation is what caused his departure, which turned out a good thing in the long run.